b'\n_START_ARTICLE_\nZonulatr\xc3\xa5der\n_START_PARAGRAPH_\nZonulatr\xc3\xa5der eller zonula Zinni (latin: zonulae ciliaris) er en anatomisk struktur i \xc3\xb8yet. Disse tynne tr\xc3\xa5dene strekker seg fra cili\xc3\xa6rmuskelen til linsen, og holder den sentrert bak pupillen. Gjennom disse kan cili\xc3\xa6rmuskelen endre form, og dermed brytningsstyrke, av linsen ved akkomodasjon.'